**Mór Városi Önkormányzat Képviselő-testületének**

**284/2024. (IX.25.) határozata**

**Mór, Lakatos utca forgalmi rendjének módosítása tárgyában**

Mór Városi Önkormányzat Képviselő-testülete – mint a helyi közutak kezelője – a Lakatos utca forgalmi rendjét az alábbiak szerint szabályozza.

- A Lakatos utca lakóövezeti szakaszán a garázssor bekötőútjától a Velegi út felé 5 méterre 1 db mobil sebességcsökkentő küszöb kihelyezését rendeli el.

- A forgalomcsillapító küszöb elé „Egyenetlen úttest” veszélyt jelző táblákat kell kihelyezni.

- A Lakatos utca lakóövezeti szakaszának teljes hosszában 20 km/h-ás sebességkorlátozást vezet be.

- A Lakatos utca nyugati oldalán megtiltja a megállást, melyet „Megállni tilos” táblával kell jelezni.

A Képviselő-testület egyúttal felkéri a Jegyzőt, hogy a sebességcsökkentő küszöb és a táblák kihelyezéséről gondoskodjon.

Határidő: 2024.10.31.

Felelős: jegyző (Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző